stanford-oval/wikipedia huggingface dataset:
טאקוונדו באולימפיאדת ריו דה ז'ניירו (2016)
טבלת המדליות

|  |  | זהב | כסף | ארד | סה"כ |
| --- | --- | --- | --- | --- | --- |
| 1 | קוריאה הדרומית קוריאה הדרומית | 2 | 0 | 3 | 5 |
| 2 | הרפובליקה העממית של סין סין | 2 | 0 | 0 | 2 |
| 3 | בריטניה בריטניה | 1 | 1 | 1 | 3 |
| 4 | אזרבייג'ן אזרבייג'ן | 1 | 0 | 2 | 3 |
| 5 | חוף השנהב חוף השנהב | 1 | 0 | 1 | 2 |
| 6 | ירדן ירדן | 1 | 0 | 0 | 1 |
| 7 | ספרד ספרד | 0 | 1 | 1 | 2 |
| 7 | תאילנד תאילנד | 0 | 1 | 1 | 2 |
| 9 | צרפת צרפת | 0 | 1 | 0 | 1 |
| 9 | מקסיקו מקסיקו | 0 | 1 | 0 | 1 |
| 9 | ניז'ר ניז'ר | 0 | 1 | 0 | 1 |
| 9 | רוסיה רוסיה | 0 | 1 | 0 | 1 |
| 9 | סרביה סרביה | 0 | 1 | 0 | 1 |
| 14 | ברזיל ברזיל | 0 | 0 | 1 | 1 |
| 14 | הרפובליקה הדומיניקנית הרפובליקה הדומיניקנית | 0 | 0 | 1 | 1 |
| 14 | מצרים מצרים | 0 | 0 | 1 | 1 |
| 14 | איראן איראן | 0 | 0 | 1 | 1 |
| 14 | תוניסיה תוניסיה | 0 | 0 | 1 | 1 |
| 14 | טורקיה טורקיה | 0 | 0 | 1 | 1 |
| 14 | ארצות הברית ארצות הברית | 0 | 0 | 1 | 1 |
| סך הכל | סך הכל | 8 | 8 | 16 | 32 |
ישראל בתחרויות הטאקוונדו

רון אטיאס, לוחם הטאקוונדו הישראלי, היה הספורטאי הראשון המתחרה באולימפיאדה בקטגוריית הגברים. את מקומו במשלחת הישראלית הבטיח לאחר שזכה במדליית הזהב בטורניר הקדם אולימפי שנערך באיסטנבול. אטיאס התחרה במשקל עד 58 ק"ג. בקרב הראשון הפסיד לברזילאי ונילטון טשיירה בתוצאה 16:2 וסיים את ההשתתפות בתחרויות לאחר קרב אחד.
הערות שוליים

↑  אורן אהרוני, ריו, טאקוונדו: רון אטיאס הודח אחרי קרב אחד, באתר ynet, 17 באוגוסט 2016
הזוכות במדליות בקטגוריית 57 ק"ג
טויוטה סאי

| --- | --- |

Toyota Sai
 מאפיינים כלליים
 יצרן:  טויוטה
 שנות ייצור:  2017–2009
 הרכבה:  יפן יפן
 מודל קודם:  טויוטה פרוגרס
 מודל אחריו:  Lexus ES 300h (AXZH10)
 סיווג:  מכונית סלון בעלת הנעה היברידית
 פלטפורמה:  Toyota New MC platform
 אורך:  4,695 מ"מ
 רוחב:  1,770 מ"מ
 גובה:  1,485 מ"מ
 משקל:  1,590-1,570 ק"ג
 בסיס גלגלים:  2,700 מ"מ
 מפרט טכני
 מנוע:  4 צילינדרים, 2,362 סמ"ק המפיק 150 כ"ס ב-6,000 סל"ד (מנוע בנזין תוצרת "טויוטה" סדרה "Toyota AZ engine" (אנ') סוג מנוע "2AZ-FXE") + מנוע חשמלי סינכרוני המפיק 41 כ"ס
 הילוכים:  תיבת הילוכים רציפה - CVT
 מהירות מרבית:  180 קמ"ש
 צריכת דלק:  6.7 ליטר ל-100 ק"מ
טויוטה סאי (ביפנית : トヨタ, באנגלית: Toyota Sai) היא מכונית סלון בעלת הנעה היברידית מתוצרת יצרנית הרכב היפנית טויוטה, אשר יוצרה בין השנים 2017–2009 ב-יפן.
"טויוטה סאי"

דגם "טויוטה סאי" שווק מ-20 באוקטובר 2009
בחודש הראשון לאחר הצגת הדגם "טויוטה סאי" היצרן קיבל 14,000 הזמנות לדגם
4 דלתות.
5 נוסעים.
מנוע קדמי : מנוע בנזין + מנוע חשמלי סינכרוני
סוג הנעה: הנעה קדמית 4x2.
סוללה : סוללת ניקל מתכת-הידריד
קיבולת מכל דלק - 55 ליטר.
תאוצה בין 0–100 קמ"ש היא 8.8 שניות.
גלריה

"טויוטה סאי", שנת 2009
"טויוטה סאי", שנת 2009
"טויוטה סאי", שנת 2009
"טויוטה סאי", שנת 2009
"טויוטה סאי", שנת 2009 - מבט לתא הנהג ולוח מחוונים
"טויוטה סאי", שנת 2013
"טויוטה סאי", שנת 2013
"טויוטה סאי"
"טויוטה סאי"
"טויוטה סאי"
"טויוטה סאי", שנת 2013
ראו גם

טויוטה
הערות שוליים

↑  ההיסטוריה של 75 שנים לטויוטה toyota-global.com/company/history_of_toyota/75years/vehicle_lineage/family_tree/index
↑  "טויוטה סאי" tc-v.com/specifications/toyota/sai
↑  "טויוטה סאי" goo-net-exchange.com/catalog/TOYOTA__SAI
↑  היסטוריה טויוטה - 75 שנה / ראו שנת 2009 "טויוטה סאי" toyota-global.com/company/history_of_toyota/75years/data/automotive_business/production/production/japan/general_status/toyota_motor
↑  "טויוטה סאי" greencarcongress.com/2009/11/sai-20091124
חרגאולי

חַרַגַאוּלי (בגאורגית: ხარაგაული) היא עיירה במחוז אימרתי שבמערב גאורגיה; העיירה היא מרכזהּ המנהלתי של נפת חרגאולי שבדרום-מזרח המחוז.
חרגאולי בנויה על שתי גדותיו של הנהר צ'חרימלה - בעמק צר ועמוק שבקצה מורדותיו הצפוניים של הקווקז הקטן, בגובה 280–400 מ' מעל פני הים.
חרגאולי מרוחקת ב-59 קילומטרים מהעיר כותאיסי שמצפון-מערבהּ; העיירה ממוקמת במסלול קו הרכבת טביליסי-פותי ויש בה תחנת רכבת (160 קילומטרים ממערב לטביליסי). בזמן המפקד שנערך בשנת 2014, אוכלוסיית חרגאולי מנתה 1,965 נפש.
האקלים בחרגאולי סובטרופי לח, אולם הקיץ בה חם ויבש יחסית בגלל ריחוקה מהים; החורף בעיירה קר, אך לא באופן קיצוני. הטמפרטורה הממוצעת של החודש הקר ביותר, ינואר, היא 3,2 מעלות; הטמפרטורה הממוצעת של החודש החם ביותר, יולי, היא 22,6 מעלות. הממוצע השנתי של המשקעים בחרגאולי הוא 1,360 מילימטרים.
בחרגאולי פועלים בית-ספר ציבורי, שני גני ילדים, בית-חולים, מרפאה, פארק לתרבות ונופש, מוזיאון היסטורי, ארכיון, ספריה, מרכז תרבות, בית-ספר למוזיקה, בית קולנוע ותחנת משטרה.
בחרגאולי פועל מועדון הכדורגל "צ'חֵרימֵלַה", שנוסד בשנת 1982. מעונת 2011-2010, קבוצת הכדורגל "צ'חרימלה" חרגאולי משחקת בליגה הראשונה של גאורגיה (הליגה השנייה בחשיבותה, אחרי ליגת העל); האצטדיון של הקבוצה הוא בעל יציע אחד, שיכול להכיל 400 צופים.
היסטוריה

חרגאולי צמחה במאה ה-19 ליד תחנת הרכבת שהוקמה במסלול קו הרכבת טביליסי-פותי; שם התחנה והכפר שהתפתח סביבה היה תחילה בֵּלַגוֹרי, אך מאוחר יותר שוּנה לחרגאולי. הכפר חרגאולי היה מרכזהּ המנהלתי של מועצה אזורית, שאיגדה ארבעה כפרים מלבדו.
בשנת 1944 חרגאולי הוכרזה לעיירה; בשנת 1976 היא מנתה 3,200 נפש.
בתקופת השלטון הסובייטי בחרגאולי פעלו מפעל לייצור גבינות וחמאה ושני מפעלי יין (יין ענבים ויין מפירות יער).
בשנים 1989-1949 נקראה חרגאולי אוֹרג'וֹניקידזֵה (על שם המהפכן והפוליטיקאי הגאורגי סרגו אורג'וניקידזה, אשר נולד בכפר ר'ורשה שבנפת חרגאולי).
ארבעה קילומטרים מדרום-מערב לחרגאולי, ליד הכפר פרצחנלי, נמצאת כנסייה משיא ימי הביניים - כנסיית קַחוֹרי של גיורגי הקדוש; על קירות הכנסייה השתמרו ציורים מאותה תקופה.
ז'ילבר דוראן

| --- | --- |

 לידה:  1 במאי 1921 שאמברי, סבואה, צרפת 
 פטירה:  7 בדצמבר 2012 (בגיל 91) רומילי, סבואה עילית, צרפת 
 מדינה:  צרפת 
 מקצוע:  פילוסוף, לוחם בתנועת ההתנגדות הצרפתית, סוציולוג, אנתרופולוג 
 מידע חסיד אומות העולם
 פרסים והוקרה:  חסיד אומות העולם (13 באוגוסט 2000)  מפקד בלגיון הכבוד (2007)  פרס ברוקט-גונן (1980) 
 קישורים חיצוניים
 יד ושם:  ז'ילבר דוראן
 
ז'ילבר דוראן (בצרפתית: Gilbert Durand‏, 1921, שאמברי – 2012, מויה (Moye) (צר'), מזרח צרפת) היה אנתרופולוג, פילוסוף, סוציולוג, חוקר מיתולוגיה וחסיד אומות העולם מצרפת.
קורות חיים

דוראן למד פילוסופיה ואנתרופולוגיה והיה תלמידם של גסטון בשלאר וקרל גוסטב יונג. הוא היה חבר "הבונים החופשיים".
קורות חיים > פעילות להצלת יהודים במהלך מלחמת העולם השנייה

במהלך מלחמת העולם השנייה היה דוראן מפקד רשת המחתרת הצרפתית "גאליה" שהייתה קשורה לכוחות הפנים הצרפתיים (French Forces of the Interior) (אנ'), חלק משורות תנועת ההתנגדות הצרפתית, ופעלה בשאמברי. שמו המחתרתי היה "המפקד בק" (Commander Beck) והוא היה אחראי על מספר פעולות מחתרת בהן זיוף מסמכים. משנת 1942 ועד יוני 1943 פעל דוראן על דעת עצמו, ובניגוד להוראות מפקדיו, והנפיק כ-60 מסמכי זהות מזויפים עבור יהודים. כמו כן ארגן מחסות זמניים בבתי מקלט ומסתור עבור יהודים נרדפים וכן משפחות אומנה עבור כ-15 ילדים יהודים נרדפים שאותם מסר להשגחתו פקיד של האוז'י"ף בשאמברי. אחת המשפחות שלהן סייע נמלטה מפריז בתקופה שאחרי גירוש היהודים מפריז ביולי 1942. משפחה זו התיישבה בשאמברי, אך נתנה מחסה לחבר המחתרת הצרפתית שדימם על סף ביתה. כתמי הדם הסגירו את המשפחה וזו נאלצה לברוח והגיעה לדוראן. זה ארגן עבור המשפחה מקלט בפרסן (Pressins), כפר קטן במחוז איסר (Isère) שבמזרח צרפת. דוראן ארגן תעודת זהות מזויפת עבור אבי המשפחה וכן מקום עבודה במחוז דרום (Drôme) שבדרום צרפת. יתר בני המשפחה שרדו אף הם.
דוראן עצמו נעצר על ידי הגסטפו, עונה במשך מספר שבועות, נכלא למשך שמונה חודשים, אך לא הסגיר את סודות המחתרת.
לאחר המלחמה

בשנת 1947 החל דוראן בקריירת הוראה באוניברסיטת גרנובל (Grenoble). בעקבות בשלאר, התחקה דוראן אחר מקורותיו של הדמיון בדימויים ובעצמים המוחשיים, ואחר האופן שבו התודעה מארגנת את הדמיון ויוצרת סדר מכאוס. ביצירתה ועיבודה של קטגוריזציה זו הסתמך דוראן על בשלאר ועל מירצ'ה אליאדה. דוראן הציע תורה שאותה כינה "מבנה אנתרופולוגי של הדמיון" (Structures anthropologiques de l'imaginaire - ‏SAI) וכן הציע סיווג (קלסיפיקציה, קטגוריזציה) על בסיס שני עקרונות - התחקות אנתרופולוגית אחר מקורות הדמיון, וביקורת הסטרוקטורליזם, ברוח תורתו של בשלאר. לפי דוראן, הדמיון אינו אינסופי אלא משתחזר לפי צירי ייחוס ודפוסי תהליכים דומים. מבנה החוויה המיסטית ניתן להתפענח על ידי קווי דמיון של הומולוגיה (אנ') ואנלוגיה. חוויות של הדמיון ניתנות לקיבוץ סביב ציר הזהות והאישיות, או לפיזור, על ידי הניגוד והמניעה ההדדית (אנ'). בסיס התאוריה של דוראן כלל הפרדה בין מקור הדמיון לבין מחקרו האנתרופולוגי וארגון תכניו.
בשנת 1966 ייסד דוראן באוניברסיטת גרנובל, עם מספר שותפים, מרכז הכשרה רב תחומי שהוקדש לחקר האתוסים והדמיון. למרכז זה, שנקרא "המכון לחקר הדמיון" (Centre de recherche sur l'imaginaire) (צר'), הוקמו כ-60 סניפים.
בשנת 1988 ייסד דוראן עם שותפים את כתב העת האירופאי "מחברות אירופאיות לחקר הדמיון" (Cahiers européens de l'imaginaire) (צר').
הנצחה והכרה

ב-2000 הכיר יד ושם בז'ילבר דוראן בתור חסיד אומות העולם. בשנת 2007 קיבל דוראן תואר קצין בלגיון הכבוד.
בין מספידיו של דוראן היה הסוציולוג הצרפתי מישל מאפזולי (אנ'), שהיה מתלמידיו.
כתביו

Les Structures anthropologiques de l'imaginaire, Paris, Dunod (הוצאה ראשונה: Paris, P.U.F., 1960).
Le Décor mythique de la Chartreuse de Parme, Paris, José Corti (1961)
L'Imagination symbolique, Paris, PUF (הוצאה ראשונה בשנת 1964).
Sciences de l’homme et tradition. Le nouvel esprit anthropologique, Paris, Albin Michel (הוצאה ראשונה: Tête de feuille-Sirac, Paris, 1975).
Figures mythiques et visages de l’œuvre. De la mythocritique à la mythanalyse, Paris, Berg International, 1979.
L'Âme tigrée, Paris, Denoël, 1980.
La Foi du cordonnier, Paris, Denoël, 1984.
Beaux-arts et archétypes. La religion de l'art, Paris, P.U.F., 1989.
L’Imaginaire. Essai sur les sciences et la philosophie de l'image, Paris, Hatier, 1994.
Introduction à la mythodologie. Mythes et sociétés, Paris, Albin Michel, 1996.
Champs de l’imaginaire. Textes réunis par Danièle Chauvin, Grenoble, Ellug, 1996.
Les Mythes fondateurs de la franc-maçonnerie, Paris, Dervy, 2002.
עם סימון ויירן (Simone Vierne), Le Mythe et le Mythique, Paris, Albin Michel, 1987.
עם סון שאויינג (Sun Chaoying), Mythes, thèmes et variations, Paris, Desclée de Brouwer, 2000.
Imagens e Reflexos do Imaginário Português, Lisbon, Hugin Editores, 2000. הוצאה חדשה תחת הכותרת: Portugal - Tesouro Oculto da Europa, Lisbon, Ésquilo, 2008.
ראו גם

איזומורפיזם (סוציולוגיה) (אנ')
איזומורפיזם בפסיכולוגיית הגשטאלט (אנ')
הערות שוליים

| --- | --- |
בקרת זהויות :  NLI: 987007302559205171  PLWABN: 9810694909705606  BIBSYS: 90086163  BNE: XX912468  BnF: cb11901308p (data)  CANTIC: a11639970  CiNii: DA01733109  GND: 121091805  ICCU: LO1V007766  ISNI: 0000 0001 2147 2822  LCCN: n82121899  NDL: 00438444  NKC: xx0015283  NLA: 35049232  NLK: KAC199607640  NSK: 000081930  NTA: 067709648  RERO: 02-A003199595  SUDOC: 02684558X  Trove: 811810  VIAF: 109210505   WorldCat (עם VIAF): 109210505
טויוטה פרוגרס

| --- | --- |

Toyota Progrès
 מאפיינים כלליים
 יצרן:  טויוטה
 שנות ייצור:  2007–1998
 הרכבה:  יפן יפן
 מודל קודם:  טויוטה קורונה EXiV
 מודל אחריו:  טויוטה סאי (אנ')
 סיווג:  מכונית סלון
 אורך:  4,500-4,510 מ"מ
 רוחב:  1,700 מ"מ
 גובה:  1,435 מ"מ
 משקל:  1,600-1,460 ק"ג
 בסיס גלגלים:  2,780 מ"מ
 מפרט טכני
 מנוע:  6 צילינדרים, 2,492 סמ"ק המפיק 200 כ"ס ב-6,000 סל"ד, יחס דחיסה 10.0:1, מנוע "טויוטה" סדרה "Toyota JZ engine" (אנ') סוג מנוע "1JZ-GE"  6 צילינדרים, 2,492 סמ"ק המפיק 200 כ"ס, יחס דחיסה 11.0:1, מנוע "טויוטה" סדרה "Toyota JZ engine" (אנ') סוג מנוע "1JZ-FSE"  6 צילינדרים, 2,997 סמ"ק המפיק 230 כ"ס, מנוע "טויוטה" סדרה "Toyota JZ engine" (אנ') סוג מנוע "2JZ-GE"  6 צילינדרים, 2,997 סמ"ק המפיק 220 כ"ס, יחס דחיסה 11.3:1 מנוע "טויוטה" סדרה "Toyota JZ engine" (אנ'),  סוג מנוע "2JZ-FSE" (משקל המנוע : 200 ק"ג)  6 צילינדרים, 4 שסתומים לצילינדר, 2,997 סמ"ק המפיק 215 כ"ס, יחס דחיסה 10.5:1
 הילוכים:  תמסורת ידנית - 5 מהירויות  תמסורת אוטומטית - 4 מהירויות
טויוטה פרוגרס (ביפנית : トヨタ・プログレ, באנגלית : Toyota Progrès) היא מכונית סלון, מתוצרת יצרנית הרכב היפנית טויוטה, אשר יוצרה בין השנים 1988–1998 ביפן
"טויוטה פרוגרס"

4 דלתות - סדאן.
5 נוסעים.
מנוע קדמי - 2.5, 3.0 ליטר.
סוגי הנעה: הנעה קדמית 4x2, הנעה כפולה 4x4 (אופציונלי).
מנוע קירור מים.
קיבולת מכל דלק - 70 ליטר.
גלריה

"טויוטה פרוגרס", שנת 1998
"טויוטה פרוגרס", שנת 1998
"טויוטה פרוגרס"
"טויוטה פרוגרס"
"טויוטה פרוגרס"
"טויוטה פרוגרס"
"טויוטה פרוגרס"
ראו גם

טויוטה
טויוטה קורונה
הערות שוליים

↑  ההיסטוריה של 75 שנים לטויוטה toyota-global.com/company/history_of_toyota/75years/vehicle_lineage/family_tree/index
↑  היסטוריה של מכוניות טויוטה / ראו : שנת 1998 / "טויוטה פרוגרס" toyota-global.com/company/history_of_toyota/75years/data/automotive_business/products_technology
↑  "טויוטה פרוגרס" דגם "NC300" שנת 1998 - מפרט carfolio.com/specifications
↑  "טויוטה פרוגרס" tc-v.com/specifications/toyota/progres
↑  "טויוטה פרוגרס" goo-net-exchange.com/catalog/TOYOTA__PROGRES
חרבת ג'בארה

| --- | --- |
 טריטוריה:  הרשות הפלסטינית הרשות הפלסטינית
 נפה:  טולכרם
 אוכלוסייה:  ‏
  ‑ בכפר:  350
 קואורדינטות:  32°16′07″N 35°02′33″E﻿ / ﻿32.268611111111°N 35.0425°E﻿ / 32.268611111111; 35.0425 
 אזור זמן:  UTC +2
  מפת מיקום  מפה מפורטת   (למפת צפון השומרון מוגדלת) חרבת ג'בארה(למפת צפון השומרון רגילה) חרבת ג'בארה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חרבת ג'בארה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חרבת ג'בארה  he tabBackground:;tabBorder:#aaa;defaultTab:0;
 
ח'רבת ג'בארה (בערבית: ﺧﺮﺑﺖ ﺟﺒﺎﺭﺍ) הוא כפר פלסטיני בשומרון, 4 ק"מ דרומית לטולכרם ו-3 ק"מ מזרחית לטייבה. הציר המרכזי בכפר הוא הכביש שחיבר בעבר את טולכרם עם קלקיליה.
ח'רבת ג'בארה הוא יישוב חקלאי קטן (350 תושבים לערך) של מוסלמים סונים, חלקם מהערים והכפרים באזור בתקופה שבו היווה הכפר פרבר של כפר-צור. גדר ההפרדה שהוקמה באזור בשנת 2003 השאירה את הכפר בצד המערבי (הישראלי) של הגדר וניתקה אותו, במידה מסוימת, מעיר המחוז שלו, טולכרם. הגישה לכפר הייתה אפשרית דרך מחסום צה"ל מצפון לכפר (ידוע גם בשמות מחסום שער אפרים ומחסום ג'בארה), ממחסום צה"ל ממזרח לכפר, ודרך ציר עפר מטייבה.
ב-2003 הותירה גדר ההפרדה את הכפר ממערב לה והפכה אותו למובלעת, כאשר הגישה מהשומרון אל הכפר אפשרית אך ורק דרך שער בגדר, בעוד המעבר למדינת ישראל פתוח, אך לתושבי הכפר אין רשות לנוע בישראל ללא אישור מנהלת תיאום וקישור. התושבים היו מחויבים להיכנס ולצאת מיישובם באמצעות אישור מטעם מנהלת התיאום והקישור (מת"ק), ופלסטינים אשר רצו לבקר או לעבוד ביישוב היו חייבים באישור כניסה לכפר. ילדים נטולי תעודת זהות, היו צריכים להביא אישור על היותם תושבי הכפר כדי להיכנס למרחב הכפר.
ב-2009, בעקבות עתירה של התושבים, הורה בג"ץ לשנות את תוואי הגדר. במאי 2011 החלו העבודות. בראשית 2012, במהלך העבודות, התגלו במקום מחילות תת-קרקעיות מתקופת המרד הגדול.
ב-2013 הסתיימו העבודות והכפר חדל להיות מובלעת.
בכפר יש מכולת, בית קפה ומסגד.
הערות שוליים

↑  פלורית שויחט, אתר צה"ל, העבודות על תוואי גדר הביטחון בשומרון חשפו ממצאים ארכיאולוגיים נדירים, באתר צה"ל (דרך ארכיון האינטרנט), 14 בינואר 2012.
↑  חרבת ג'ברה באתר "עמוד ענן - המדריך השיתופי לידיעת הארץ"
חבורה פתירה

בתורת החבורות, חבורה פתירה היא חבורה שיש לה סדרה נורמלית סופית שכל הגורמים בה אבליים. מקורו של השם בתורת גלואה: אפשר לפתור משוואה פולינומית באמצעות ארבע פעולות החשבון והוצאת שורש (פתרון על ידי רדיקלים), אם ורק אם חבורת גלואה של הפולינום היא חבורה פתירה.
כל חבורה נילפוטנטית (ובפרט, כל חבורה אבלית וכל חבורת p) היא פתירה. מאידך, חבורה פתירה נוצרת סופית שבה כל נגזרת  \operatorname {ad} _{y}:x\mapsto [x,y] היא נילפוטנטית ("תנאי אנגל"), היא נילפוטנטית.
מבוא

אחד הרעיונות המרכזיים בתורת החבורות הוא שאפשר ללמוד חבורה באמצעות תת-חבורה נורמלית וחבורת המנה ביחס אליה. כשממשיכים ללמוד כל אחד משני הגורמים האלה באותו אופן, מגיעים לפירוק ל"גורמי הרכב", באמצעות סדרת הרכב (ומשפט ז'ורדן-הולדר). מגורמי ההרכב ומידע על האינטראקציות ביניהם אפשר, בעקרון, לבנות בחזרה את החבורה. חבורה שכל גורמי ההרכב שלה אבליים, נקראת חבורה פתירה. מאידך, לחבורה שאינה פתירה יש גורם הרכב שהוא חבורה פשוטה לא אבלית.
הגדרה

התכונות הבאות משמשות הגדרות שקולות לכך שהחבורה  G פתירה:
G ציקלית, או שיש לה תת חבורה נורמלית לא טריוויאלית  N, כך ש- N ו- G/N שתיהן פתירות.
G ציקלית או שיש לה סדרה נורמלית (לא טריוויאלית) שהגורמים שלה הם חבורות פתירות.
קיים  n טבעי כך ש-  G^{(n)}=1 (כאשר  G^{(n)} תת חבורת הנגזרת מסדר  n.)
(כאשר החבורה סופית) יש לחבורה סדרת הרכב שגורמיה חבורות ציקליות.
אוסף החבורות הפתירות סגור לכמה פעולות יסודיות: כל תת-חבורה (אפילו אינה נורמלית) וכל חבורת מנה של חבורה פתירה הן פתירות; ולהפך, כל הרחבה של חבורות פתירות היא חבורה פתירה. בפרט, המכפלה הישרה של חבורות פתירות היא חבורה פתירה. למעשה, אוסף החבורות הפתירות הוא האוסף הקטן ביותר של חבורות הכולל את החבורות האבליות וסגור להרחבות.
כל החבורות שסדרן קטן מ-120 הן פתירות, פרט לחבורת התמורות הזוגיות  A_{5}, שהיא חבורה פשוטה מסדר 60.
ב-1968 הוכיח תומפסון (Thompson) שאם כל תת-חבורה של חבורה  G הנוצרת על ידי שני איברים היא פתירה, אז  G עצמה פתירה. ההוכחה מבוססת על מיון החבורות הפשוטות שכל תת-חבורה שלהן הנוצרת על ידי שני איברים היא פתירה.
פתירות וחבורת הנגזרת

בחבורה  G אפשר להגדיר סדרה של תת-חבורות נורמליות, לפי הנוסחה  G^{(n+1)}=[G^{(n)},G^{(n)}], כאשר  G^{(1)}=G. מכיוון ש-  G^{(n+1)} היא תת-חבורת הקומוטטורים של  G^{(n)}, המנות  G^{(n)}/G^{(n+1)} כולן אבליות, ובמקרה שהן נוצרות סופית, אפשר להציג אותן כסכום ישר של חבורות ציקליות. אם משמיטים את המרכיבים המפותלים מתקבלת חבורה מהצורה  \mathbb {Z} ^{a_{n}}. הסכום  a_{0}+a_{1}+\cdots \  נקרא דרגת הירש  של החבורה. אם לשתי חבורות פתירות נוצרות סופית יש גרפי קיילי קוואזי-איזומטריים, אז יש להן אותה דרגת הירש.
אם תת-חבורת הקומוטטורים אבלית (כלומר  G''=1), החבורה נקראת מטא-אבלית; כל חבורה כזו היא כמובן פתירה. חבורות מטא-אבליות נוצרות סופית אינן בהכרח בעלות ייצוג סופי; עם זאת, אפשר להציג אותן כמודול נוצר סופית מעל החוג הקומוטטיבי  \mathbb {Z} [G/G']. חבורות מטא-אבליות נוצרות סופית הן residually finite, ומקיימות את תנאי השרשרת העולה (דבר שאינו נכון לחבורות פתירות ממחלקה גבוהה יותר). הירש הוכיח שכל חבורה פתירה נוצרת סופית המקיימת את תנאי השרשרת העולה היא חבורה פולי-ציקלית.
הערות שוליים

↑  Gruenberg, K. W.Two theorems on Engel groups, Proc. Cambridge Philos. Soc. 49, (1953). 377–380
טויוטה סרה

| --- | --- |

Toyota Sera
 מאפיינים כלליים
 יצרן:  טויוטה
 שנות ייצור:  1990 – 1995
 יחידות שיוצרו:  15,852
 הרכבה:  יפן יפן
 מודל קודם:  Toyota AXV-II (אנ') (מכונית קונספט)
 סיווג:  מכונית קופה
 מרכב:  Front-engine, front-wheel-drive layout (אנ')
 אורך:  3,860 מ"מ
 רוחב:  1,650 מ"מ
 גובה:  1,265 מ"מ
 משקל:  930 ק"ג (ריק)
 בסיס גלגלים:  2,300 מ"מ
 מפרט טכני
 מנוע:  4 צילינדרים, 4 שסתומים לצילינדר, בטור, 1,497 סמ"ק המפיק 110 כ"ס ב-6,400 סל"ד, יחס דחיסה 9.4:1, מנוע "טויוטה" סדרה "Toyota E engine" (אנ') סוג מנוע "5E"
 הילוכים:  תמסורת ידנית - 5 מהירויות  תמסורת אוטומטית - 4 מהירויות
 מהירות מרבית:  195 קמ"ש
טויוטה סרה (באנגלית: Toyota Sera (אנ')) היא מכונית קופה, מתוצרת יצרנית הרכב היפנית טויוטה אשר יוצרה בין השנים 1990–1995 ביפן.
ממאפייני "טויוטה סרה"

יוצרו 15,852 יחידות.
קרוי גם: דגם "EXY10".
3 דלתות הצ'בק קופה (דלת אחורית - חלון אחורי נפתח).
2 דלתות צד בתצורה "דלתות פרפר" ("Butterfly doors" (אנ')).
2+2 מושבים.
מנוע קדמי - 1.5 ליטר (מנוע קירור מים, מנוע בנזין).
סוג הנעה: הנעה קדמית.
צמיגים: 175/65 R 14 H.
קיבולת מכל דלק - 40 ליטר.
ממאפייני "טויוטה סרה" > סדרות

סדרה 1 - יוצרה ממרץ 1990 – מאי 1991, יוצרו כ-12,000 יחידות.
סדרה 2 - יוצרה ממאי 1991 – יוני 1992, יוצרו כ-2,300 יחידות.
סדרה 3 - יוצרה מיוני 1992 – דצמבר 1995, יוצרו 1,550 יחידות.
גלריה

"טויוטה סרה", שנת 1990
"טויוטה סרה", שנת 1990
"טויוטה סרה"
"טויוטה סרה"
"טויוטה סרה"
"טויוטה סרה", שנת 1990
"טויוטה סרה"
"טויוטה סרה" - מבט לדלת בתצורה "Butterfly doors" (אנ')
ראו גם

טויוטה
טויוטה AE85
הערות שוליים

↑  ההיסטוריה של 75 שנים לטויוטה toyota-global.com/company/history_of_toyota/75years/vehicle_lineage/family_tree/index
↑  "טויוטה סרה" tc-v.com/specifications/toyota/sera
↑  "טויוטה סרה", שנת 1990 - מפרט carfolio.com/specifications/models
↑  "טויוטה סרה" car.info/en-se/toyota/sera/specs
↑  "טויוטה סרה" - תמונות pinterest.com/hualihassan/toyota-sera
↑  דלתות פרפר הן סוג של דלת מכונית הנראית לעיתים על מכוניות בעלות ביצועים גבוהים. הם דומים ל"דלתות מספריים" ("Scissor doors" (אנ') (דלתות מספריים נקראות גם דלתות כנף, דלתות כנפי חיפושית, דלתות צב, דלתות מתג, דלתות מתנדנדות) הן דלתות רכב המסתובבות אנכית בציר קבוע מקדימה של הדלת ולא כלפי חוץ כמו דלת רגילה)
↑  Toyota Sera specs, fuel consumption, dimensions
טיבור האזי

טיבור האזי (במקור הופמן, בהונגרית: Házi Tibor;‏ 9 בפברואר 1912 – 18 בפברואר 1999) היה שחקן טניס שולחן יהודי-הונגרי ואמריקאי, אלוף עולם, בעל 9 מדליות באליפות העולם, מהן 3 זהב בתחרות הקבוצתית, 1 כסף בתחרות זוגות ו-5 ארד, מהן 2 ביחידים.
ביוגרפיה

נולד בשם טיבור הופמן במישקולץ שבהונגריה, אך בשל האנטישמיות הוא שינה את שם משפחתו להאזי.
באליפות העולם שנערכה בפריז שבצרפת בשנת 1934 זכה האזי ב-3 מדליות, אחת מכל סוג. מדליית זהב בתחרות הקבוצתית, מדליית כסף בתחרות בזוגות ומדליית ארד בתחרות ליחידים.
בשנת 1937 הוא נישא למגדה גל, אף היא שחקנית טניס שולחן מצטיינת, סגנית אלופת העולם. בשל יהדותם הם ברחו לארצות הברית לפני מלחמת העולם השנייה והתגוררו בבת'סדה שבמרילנד. לאחר שהגיע לארצות הברית המשיך לשחק במשך כ-30 שנים.
טורקהיים

| --- | --- |
סמל טורקהייםסמל טורקהיים

"La porte de France" שער הכניסה הראשי לעיירה
 מדינה:  צרפת צרפת
 חבל:  גראנד אסט
 מחוז:  או-רן
 ראש העיר:  ז'אן-מארי בלפו
 תאריך ייסוד:  1678 
 שטח:  16.46 קמ"ר
 גובה:  220-840 מטרים
 אוכלוסייה:  ‏
  ‑ בעיר:  3,928 (1 בינואר 2021)
  ‑ צפיפות:  227 נפש לקמ"ר (2011)
 קואורדינטות:  48°05′11″N 7°16′50″E﻿ / ﻿48.086388888889°N 7.2805555555556°E﻿ / 48.086388888889; 7.2805555555556 
 אזור זמן:  UTC+1
 http://www.turckheim.fr/
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי טורקהיים(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי טורקהיים(למפת גראנד אסט רגילה) שטרסבורג מילוז מץ נאנסי אפינאל ורדן שאלון-אן שמפאן  ריימס שרלוויל מזייר  טרואה שומון בורגון-פראנש-קונטה א. דה פ.  או-דה פראנס  בלגיה לוקס. גרמניה שווייץטורקהיים(למפת גראנד אסט מוגדלת) שטרסבורג מילוז מץ נאנסי אפינאל ורדן שאלון-אן שמפאן  ריימס שרלוויל מזייר  טרואה שומון בורגון-פראנש-קונטה איל דה פראנס  או-דה פראנס  בלגיה לוקסמבורג גרמניה שווייץטורקהיים  he tabBackground:;tabBorder:#aaa;defaultTab:0;
 
טורקהיים (בצרפתית: Turckheim) היא קומונה במחוז או-רן בחבל גראנד אסט, צרפת. היא ידועה בעיקר בזכות כרמיה.
גאוגרפיה

טורקהיים ממוקמת ברגלי הרי הווז' בכניסה לעמק הפשט, כשני קילומטרים ממערב לקולמר, בירת המחוז. העיירה נמצאת על דרך היין של אלזס (Route des vins d'Alsace).
העיר נבנתה בצורת משולש מוקף חומה בו שלושה שערים בהם ניתן להיכנס לעיר. הכניסה הראשית נמצאת מדרום לעיר ונקראת שער צרפת (Porte de France). הכניסה המזרחית נקראת שער בראן (Porte du Brand), על שם הגבעה המשקיפה על השער. השער המערבי נקרא שער מונסטר, על שם העיר מונסטר שהשער פונה לכיוונה.
היסטוריה

לפי הממצאים הארכאולוגיים שנמצאו בעיר, משערים כי העיר נוסדה בתקופה הרומית. 
כשהשבטים הגרמאניים פלשו לאימפריה הרומית וחצו את הריין, הטורינגים התיישבו באזור זה. משארים כי שם העיר נובע משם השבט כאשר בתחילה נקראה העיר Thorencohaime ולאחר מכן Thuringheim. לקראת סוף ימי הביניים העיר הייתה בשליטת מנזר מונסטר.
ב-1312 קיבלה העיר מעמד של עיר קיסרית חופשית של האימפריה הרומית הקדושה, וב-1354 הצטרפה לדקאפול (Décapole), קואליציית הערים הקיסריות החופשיות של אלזס.
בעקבות שלום וסטפאליה, שסיים את מלחמת שלושים השנים, ב-1648, העיר איבדה את תוארה כעיר קיסרית חופשית ועברה לשליטתה של צרפת, שקיבלה את אלזס מידי בית הבסבורג. יחד עם שאר ערי הדקאפול, העיר לא הסכימה להשלכות חוזה זה שהסיר את החופש היחסי שהיה לה והחזיר את העיר לשלטון האצילים. העיר עמדה בסירובה להצטרף לצרפת עד להסכמי ניימכן בשנת 1678. במסגרת הסירוב הזה נערך קרב טורקהיים ב-1675 בו הובסו כוחותם של לאופולד הראשון, קיסר האימפריה הרומית הקדושה, ופרידריך וילהלם הראשון, הנסיך הבוחר מברנדנבורג, בידי כוחותיו של לואי הארבעה עשר, מלך צרפת.
בעת החדשה עברה העיר את התהפוכות שעברו על אלזס כולה, היא נכבשה על ידי הגרמנים במלחמת צרפת–פרוסיה וסופחה לגרמניה ב-1871 עד שבשנת 1919 נחתם חוזה ורסאי לפיו כל השטחים שנכבשו על ידי הקיסרות הגרמנית הוחזרו לצרפת (סעיף 51). בשנת 1940 נכבשה אלזס שוב על ידי גרמניה הנאצית וסופחה לרייך השלישי. לאחר סיום מלחמת העולם השנייה סופחה אלזס שוב לצרפת.
טורקהיים היא אחת הערים הבודדות בצרפת שגם היום יש בה שומר לילה היוצא לסיבוב שלו כל יום ב-10 בלילה בין 1 במאי ל-31 באוקטובר וכן בחצות של ה-31 בדצמבר.